b"\n_START_ARTICLE_\nAurora (papallona)\n_START_SECTION_\nDistribuci\xc3\xb3\n_START_PARAGRAPH_\nEs distribueix des d'Europa i l'Orient Mitj\xc3\xa0 fins al Jap\xc3\xb3, a trav\xc3\xa9s de l'\xc3\x80sia temperada.\n_START_SECTION_\nMorfologia\n_START_PARAGRAPH_\nPresenta dimorfisme sexual accentuat, ja que els mascles tenen una taca taronja a les ales anteriors, que falta en les femelles.\n_START_SECTION_\nH\xc3\xa0bitat\n_START_PARAGRAPH_\nViu en ambients diversos, com prats humits, clarianes de bosc i \xc3\xa0rees pantanoses. Defuig les zones \xc3\xa0rides, on es restringeix als rierols i als sots d'indrets muntanyosos. L'eruga es pot alimentar de Cardamines, Alliaria, Isatis, Sinapis, Arabis, Lunaria, Biscutella i Hesperis.\n_START_SECTION_\nPer\xc3\xadode de vol\n_START_PARAGRAPH_\nVola des de finals de mar\xc3\xa7 fins a juny, depenent del clima de la regi\xc3\xb3. Hiberna com a pupa a les tiges de les plantes."